### Beslutning

Godkendt.

Afbud: André Kristoffersen
Fraværende: Jarl Kjeldsen

### Sagsfremstilling

## Resume og sagens baggrund

På investeringsoversigten for årene 2024 til 2027 er der afsat i alt 36,6 mio. kr. til at etablere veje i det nye erhvervsområde vest for "Ny Kærbyvej". Der er i alt frigivet 2,0 mio. kr. til at gennemføre diverse forundersøgelser og rådgivningsopgaver.

Der søges nu om frigivelse af yderligere 2,0 mio. kr. til fortsatte forundersøgelser, rådgivning og øvrige nødvendige projektaktiviteter.

## Indstillinger

Direktøren indstiller, at der gives en anlægsbevilling på i alt 2,0 mio. kr. finansieret af rådighedsbeløbet i 2025 til forundersøgelser og rådgivning i forbindelse med etablering af veje i det nye erhvervsområde vest for "Ny Kærbyvej" og til etablering af en del af "Ny Kærbyvej" (delprojekt 3).

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

I investeringsoversigten for perioden 2024–2027 er der afsat 36,6 mio. kr. til at etablere veje i det nye erhvervsområde vest for "Ny Kærbyvej". Projektet er igangsat, og der er tidligere frigivet 2,0 mio. kr. til indledende forundersøgelser, rådgivning og nødvendige projektaktiviteter.

På Kommunalbestyrelsens møde den 27. august 2025 blev det besluttet at omprioritere en del af det samlede rådighedsbeløb til etablering af en del af "Ny Kærbyvej" (delprojekt 3).

Der søges nu om frigivelse af yderligere 2,0 mio. kr. til at videreføre de tekniske og juridiske forberedelser, herunder detailprojektering, myndighedsbehandling og udarbejdelse af udbudsmateriale for veje i erhvervsområdet vest for "Ny Kærbyvej" og en del af "Ny Kærbyvej" (delprojekt 3).

Den ansøgte anlægsbevilling på 2,0 mio. kr. finansieres af rådighedsbeløbet i 2025 og skal sikre fremdrift i projektet frem mod udbud og anlægsstart.

Se Bilag 1 for projektoversigt.

## Økonomiske konsekvenser

På investeringsoversigten for 2024-2027 er der afsat i alt 36,6 mio. kr. til at etablere veje i det nye erhvervsområde vest for "Ny Kærbyvej".

Efter frigivelse af 2,0 mio.kr. vil rådighedsbeløbet herefter udgøre 32,6 mio. kr.

[adresse] bemærkninger er indarbejdet i sagen.

### Sagens forløb

09/10/2025 Teknik- og Miljøudvalget
Anbefales.
22/10/2025 Økonomiudvalget
Anbefales.